turjo4nis/wikipedia-bn-dump-20250701 huggingface dataset:
জিনাত আমান

জিনাত আমান (জন্ম: ১৯ নভেম্বর, ১৯৫১) বোম্বেতে জন্মগ্রহণকারী ভারতের বিশিষ্ট পেশাদার প্রাক্তন সুপারমডেল ও জনপ্রিয় অভিনেত্রী। ১৯৭০ ও ৮০-এর দশকে বলিউডের হিন্দি চলচ্চিত্রে অভিনয় করেছেন। ১৯৭০ সালে মিস ইন্ডিয়া সুন্দরী প্রতিযোগিতায় দ্বিতীয় রানার আপ হয়েছিলেন। এক্ই বছরে মিস এশিয়া প্যাসিফিকে অংশ নিয়ে শিরোপা জয় করেন। এরফলে দক্ষিণ এশিয়ার প্রথম নারী হিসেবে এ শিরোপা জয় করেছেন। বলিউডে পারভীন ববি'র সাথে পশ্চিমা ঢং-এ নিজস্ব ভাবমূর্তি গড়ে তোলেন ও সমগ্র কর্মজীবনে যৌনতার প্রতীকে পরিণত হন।

প্রারম্ভিক জীবন 
১৯৫১ সালে মুসলিম বাবা আমানুল্লাহ খান ও হিন্দু মাতা সিন্ধার গর্ভে জিনাত আমানের জন্ম হয়। মুগল-ই-আজম, পাকিজা’র ন্যায় চলচ্চিত্রে তার বাবা পাণ্ডুলিপি লেখক ছিলেন। জিনাতের বয়স ১৩ বছর থাকাকালীন বাবা মৃত্যুবরণ করেন। ফলে তাঁর মা পুনরায় জার্মান নাগরিক হেইঞ্জের সাথে বিবাহ-বন্ধনে আবদ্ধ হন। সেখানে তাঁর মা হেইঞ্জের চলচ্চিত্র বিষয়ক সাময়িকীতে মিসেস হেইঞ্জ নামে পরিচিতি পান। জিনাতের মা জার্মান নাগরিকত্ব পেলেও দাম্পত্যজীবনে অসুখী ছিলেন। ফলে জিনাতের ১৮ বছর বয়সে ভারতে ফিরে আসেন। রাজা মুরাদ তাঁর চাচাতো ভাই ও মুরাদ সম্পর্কে তাঁর নাতি হয়।

মুম্বাইয়ের সেন্ট জেভিয়ার্স কলেজে স্নাতক ডিগ্রী লাভ শেষে আরও পড়াশোনার জন্য লস অ্যাঞ্জেলেসের সাউদার্ন ক্যালিফোর্নিয়া বিশ্ববিদ্যালয়ে ভর্তি হন। ভারতে ফিরে এসে ফেমিনায় সাংবাদিকতার চাকরি নেন। পরবর্তীতে মডেলিংয়ের সাথে সম্পৃক্ত হন। মিস ইন্ডিয়ায় দ্বিতীয় রানার আপ মনোনীত হয়ে ১৯৭০ সালে মিস এশিয়া প্যাসিফিক প্রতিযোগিতায় শিরোপা লাভ করেন।

কর্মজীবন 
লস অ্যাঞ্জেলেসে অধ্যয়নকালীন মিস এশিয়া প্যাজিয়েন্ট জয় করেন ও মডেলিংয়ে সাফল্য লাভ করার প্রেক্ষিতে ১৯৭১ সালে ও. পি. রালহানের হালচাল চলচ্চিত্রে ছোট্ট ভূমিকায় অংশগ্রহণ করেন। হাঙ্গামা চলচ্চিত্রে দ্বিতীয় সারির ভূমিকায় নামেন যাতে কিশোর কুমার কণ্ঠ দিয়েছিলেন। দু’টি চলচ্চিত্রই ব্যবসা করতে ব্যর্থ হয়। ফলে তিনি ভারত ছেড়ে মায়ের সাথে জার্মানি চলে যান।

তথ্যসূত্র

আরও পড়ুন 
 Dinesh Raheja. The A to Z of Zeenat Aman. Rediff.com, 26 September 2004. Retrieved on 14 November 2005.
 Vidya Sampat & Lavanya Varadrajan. Zeenat Aman: The Sensual. Despardes.com, 4 March 2005. Retrieved on 10 August 2005.
 Prateek Modi. Zeenat Aman: A Touch Of Class With Unlimited Oomph. Bollykings.com, 4 November 2011.

বহিঃসংযোগ

 Celebrity Profile: Zeenat Aman. Buzz18.com
 Zeenat Aman. Yahoo! Movies
 Zeenat Aman article at Sunday Observer

১৯৫১-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
ফেমিনা মিস ইন্ডিয়া বিজয়ী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
বাংলা চলচ্চিত্র সাংবাদিক সমিতির পুরস্কার বিজয়ী
ভারতীয় সুন্দরী প্রতিযোগিতা বিজয়ী
সাউদার্ন ক্যালিফোর্নিয়া বিশ্ববিদ্যালয়ের প্রাক্তন শিক্ষার্থী
ভারতের সুন্দরী প্রতিযোগিতার প্রতিযোগী
জি সিনে পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার বিজয়ী
মুম্বইয়ের নারী মডেল
মুম্বইয়ের অভিনেত্রী
বেলায়েত এনায়েত খান

বেলায়েত এনায়েত খান (), (), (১৯১৬-২০০৪) ইংল্যান্ডের লন্ডন শহরে জন্ম গ্রহণ করেন জুন ১৯, ১৯১৬ সালে। তিনি একজন ছুফিতাত্ত্বিক সাধক ও চিস্তিয়া তরীকার মুর্শিদ/পীর ছিলেন। তিন তার পিতা এনায়েত খান হতে তরীকার দীক্ষা লাভ করেন। এনায়েত খান পশ্চিমা আধুনিকতার সংমিশ্রনে প্রচ্যের প্রতিনিধি রুপে পশ্চিমা বিশ্বে চিস্তিয়া তরীকার গোড়া পত্তনকারী, তার দর্শনানুযায়ী সকল ধর্মই এক একটি আলোক রশ্মি যা একটি মাত্র সৌরকেন্দ্র হতে বিচ্ছুরিত।

১৯৭৫ সালে বেলায়েত এনায়েত খান প্রতিষ্ঠা করেন দ্যা এডোবি অব ম্যাসেজ, যা মূলত ছুফি অর্ডার ইন্টারন্যাশনাল () নামের তরীকার অনুসারীগণের জন্য যথাক্রমে পরিসেবা কেন্দ্র, সম্মেলন ও গবেষণা কেন্দ্র এবং আধ্যাত্মিক জ্ঞান চর্চার কেন্দ্র হিসাবে পরিচালিত হচ্ছে।

তিনি জুন ১৭, ২০০৪ সালে লন্ডনে মৃত্যু বরণ করেন।

অবদান/প্রকাশনা সমূহ
 টুয়ার্ডস্ দ্যা ওয়ান, (হ্যারপার এন্ড রো, ১৯৪৭, আইএসবিএন 978-0-06-090352-7)
 দ্যা ম্যাসেজ ইন আওয়া টাইম,(হ্যারপার এন্ড রো, ১৯৭৮, আইএসবিএন 978-0-06-064237-2)
 ভূমিকা লিখেছেন- দ্যা কম্লিট সেয়িংগস্ অব হযরত এনায়েত খান, (ওমেগা পাবলিকেশানস, ১৯৭৮, আইএসবিএন 978-0-930872-02-1)
 দ্যা কল অব দ্যা দরবেশ, (ছুফি অর্ডার পাবলিকেশানস, ১৯৮১, আইএসবিএন 978-0-930872-26-7)
 ইন্ট্রোডিউসিং স্পিরিচ্যুয়্যালিটি ইনটু কাউন্সেলেলিং এন্ড থ্যারাপি, (ওমেগা প্রেস, ১৯৮২, আইএসবিএন 978-0-930872-30-4)
 দ্যাট উইচ্ ট্রান্সক্রিপ্টস্ বিহাইন্ড দ্যাট উইচ্ এ্যাপিয়ার্স, (ওমেগা পাবলিকেশানস, ১৯৯৪, আইএসবিএন 978-0-930872-49-6)
 এ্যাওয়েইকেনিং: এ্যা ছুফি এক্সপেরিয়্যান্স, (ট্যারচ্যার/পুতন্যাম, ১৯৯৯, আইএসবিএন 978-1-58542-038-4)
 ইন সার্চ অব দ্যা হিডেন ট্রেজারার্স, (ট্যারচ্যার/পুতন্যাম, ২০০৩, আইএসবিএন 978-1-58542-180-0)

আরও দেখুন
 উসমান হারুনী
 অমূল্য শাহ
 আহমদ উল্লাহ মাইজভান্ডারী
 ছোট মৌলানা

তথ্যসূত্র 

১৯১৬-এ জন্ম
২০০৪-এ মৃত্যু
ইসলামি ব্যক্তিত্ব
পাশ্চাত্যের ছুফি ধারা
চিশতী
প্যারিস বিশ্ববিদ্যালয়ের প্রাক্তন শিক্ষার্থী
অক্সফোর্ড বিশ্ববিদ্যালয়ের প্রাক্তন শিক্ষার্থী
লাহিরু গামাগে

পানাগামুয়া লিহিরু সম্পথ গামাগে (; জন্ম: ৫ এপ্রিল, ১৯৮৮) মারাদানা এলাকায় জন্মগ্রহণকারী শ্রীলঙ্কার উদীয়মান ক্রিকেটার। শ্রীলঙ্কা জাতীয় ক্রিকেট দলের অন্যতম সদস্য লাহিরু গামাগে ডানহাতে ব্যাটিংয়ে অভ্যস্ত। ২ নভেম্বর, ২০১৪ তারিখে ভারত ক্রিকেট দলের বিপক্ষে একদিনের আন্তর্জাতিকে অভিষিক্ত হন।

তথ্যসূত্র

বহিঃসংযোগ 
 

শ্রীলঙ্কান ক্রিকেটার
১৯৮৮-এ জন্ম
জীবিত ব্যক্তি
শ্রীলঙ্কার একদিনের আন্তর্জাতিক ক্রিকেটার
কলম্বো থেকে আগত ক্রিকেটার
শ্রীলঙ্কার টেস্ট ক্রিকেটার
সিংহ স্পোর্টস ক্লাবের ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
সিংহলিজ স্পোর্টস ক্লাবের ক্রিকেটার
বাদুরেলিয়া স্পোর্টস ক্লাবের ক্রিকেটার
চিল মেরিয়ান্স ক্রিকেট ক্লাবের ক্রিকেটার
হাম্বানতোতা ট্রুপার্সের ক্রিকেটার
পিতরাজ

পিতরাজ, বা রয়না বা বদ্দিরাজ (), (বৈজ্ঞানিক নাম: Aphanamixis polystachya) হচ্ছে মেলিয়াসি পরিবারের একটি প্রজাতি। এদের বীজ থেকে তেল হয়।

তথ্যসূত্র

বিষাক্ত উদ্ভিদ
আগ্রাসি উদ্ভিদ প্রজাতি
ইন্দোনেশিয়ার উদ্ভিদ
মালয়েশিয়ার উদ্ভিদ
সিঙ্গাপুরের উদ্ভিদ
তাইওয়ানের উদ্ভিদকুল
বাংলাদেশের উদ্ভিদ
ক্রান্তীয় এশিয়ার উদ্ভিদ
আলগী দুর্গাপুর উত্তর ইউনিয়ন

আলগী দুর্গাপুর উত্তর বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।

আয়তন 
আলগী দুর্গাপুর উত্তর ইউনিয়নের আয়তন ৫,০০৩ একর।

জনসংখ্যার উপাত্ত 
২০১১ সালের পরিসংখ্যান অনুযায়ী আলগী দুর্গাপুর উত্তর ইউনিয়নের জনসংখ্যা ২৯,০১৩ জন। এর মধ্যে পুরুষ ১৩,৬৬৯ জন এবং মহিলা ১৫,৩৪৪ জন। মোট পরিবার ৬,৫৪৭টি।

অবস্থান ও সীমানা 
হাইমচর উপজেলার সর্ব-উত্তরে আলগী দুর্গাপুর উত্তর ইউনিয়নের অবস্থান। উপজেলা সদর থেকে এ ইউনিয়নের দূরত্ব ২ কিলোমিটার। এ ইউনিয়নের পশ্চিমে গাজীপুর ইউনিয়ন ও আলগী দুর্গাপুর দক্ষিণ ইউনিয়ন, দক্ষিণে আলগী দুর্গাপুর দক্ষিণ ইউনিয়ন, পূর্বে ফরিদগঞ্জ উপজেলার গোবিন্দপুর দক্ষিণ ইউনিয়ন এবং উত্তরে চাঁদপুর সদর উপজেলার চান্দ্রা ইউনিয়ন অবস্থিত।

ইতিহাস 
১৯৫৯ সালের পূর্বে ১৩টি মৌজার সমন্বয়ে গঠিত ছিল আলগী দুর্গাপুর ইউনিয়ন। ১৯৫৯ সালে মৌলিক গণতন্ত্র আদেশ জারীর পর ৭টি মৌজা নিয়ে ২নং আলগী দুর্গাপুর উত্তর ইউনিয়ন এবং বাকি ৬টি মৌজা নিয়ে ৩নং আলগী দুর্গাপুর দক্ষিণ ইউনিয়ন পরিষদ গঠিত হয়।

প্রশাসনিক কাঠামো 
আলগী দুর্গাপুর উত্তর ইউনিয়ন হাইমচর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। এ ইউনিয়নের গ্রামগুলো হল:
 নয়নী লক্ষ্মীপুর
 ভিংগুলিয়া
 কমলাপুর
 উত্তর আলগী
 ছোট লক্ষ্মীপুর
 মহজমপুর
 লামচরি

শিক্ষা ব্যবস্থা 
২০১১ সালের পরিসংখ্যান অনুযায়ী আলগী দুর্গাপুর উত্তর ইউনিয়নের সাক্ষরতার হার ৫৫.২%। এ ইউনিয়নে ৩টি মাধ্যমিক বিদ্যালয়, ৩টি দাখিল মাদ্রাসা, ১৪টি প্রাথমিক বিদ্যালয় ও ৩টি অন্যান্য মাদ্রাসা রয়েছে।

শিক্ষা প্রতিষ্ঠান 
মাধ্যমিক বিদ্যালয়
 কেভিএন উচ্চ বিদ্যালয়
 দুর্গাপুর উচ্চ বিদ্যালয়
 বাজাপ্তী রমনী মোহন উচ্চ বিদ্যালয়

মাদ্রাসা
 গাজীর বাজার দারুসসুন্নাত ছালেহীয়া দ্বীনিয়া মাদ্রাসা
 আলগী বাজার আলিম সিনিয়র মাদ্রাসা
 কমলাপুর দাখিল মাদ্রাসা
 জামিলিয়া মহিলা দাখিল মাদ্রাসা
 লামচরি দাখিল মাদ্রাসা
 ছোট লক্ষ্মীপুর হাফেজিয়া মাদ্রাসা
 নয়ানী লক্ষ্মীপুর কাছেমুল উলুম মাদ্রাসা
 পশ্চিম ভিংগুলিয়া হাফেজিয়া মাদ্রাসা
 শাহজালাল হাফিজিয়া মাদ্রাসা
 হাইমচর কারিমিয়া ইসলামিয়া হাফিজিয়া মাদ্রাসা 

প্রাথমিক বিদ্যালয়
 কমলাপুর সরকারি প্রাথমিক বিদ্যালয়
 খুদিয়া বাজাপ্তী সরকারি প্রাথমিক বিদ্যালয়
 ছোট লক্ষ্মীপুর সরকারি প্রাথমিক বিদ্যালয়
 দক্ষিণ কমলাপুর রেজিস্টার্ড প্রাথমিক বিদ্যালয়
 দুর্গাপুর সরকারি প্রাথমিক বিদ্যালয়
 নয়নী লক্ষ্মীপুর সরকারি প্রাথমিক বিদ্যালয়
 পশ্চিম চর কৃষ্ণপুর সরকারি প্রাথমিক বিদ্যালয়
 পূর্ব চর কৃষ্ণপুর মডেল সরকারি প্রাথমিক বিদ্যালয়
 পূর্ব ভিংগুলিয়া সরকারি প্রাথমিক বিদ্যালয়
 বাজাপ্তী সরকারি প্রাথমিক বিদ্যালয়
 ভিংগুলিয়া সরকারি প্রাথমিক বিদ্যালয়
 মধ্য ভিংগুলিয়া সরকারি প্রাথমিক বিদ্যালয়
 মহজমপুর সরকারি প্রাথমিক বিদ্যালয়
 রশিদিয়া কমিউনিটি প্রাথমিক বিদ্যালয়।

যোগাযোগ ব্যবস্থা 
আলগী দুর্গাপুর উত্তর ইউনিয়নে সড়ক ও নৌ উভয় পথে যোগাযোগ করা যায়।

ধর্মীয় উপাসনালয় 
আলগী দুর্গাপুর উত্তর ইউনিয়নে ১৭টি মসজিদ, ৬টি ঈদগাহ ও ২টি মন্দির রয়েছে।

খাল ও নদী 
আলগী দুর্গাপুর উত্তর ইউনিয়নের পশ্চিম পাশে মেঘনা নদী বয়ে চলেছে। মেঘনার ভাঙ্গনে ইউনিয়নটির লামচরি গ্রামের অধিকাংশ জমি নদীগর্ভে বিলীন হয়ে যায়। ২০১৪ সালে নদী রক্ষা বাঁধ দেওয়া হয়েছে।

হাট-বাজার 

 গাজীর বাজার
 আনন্দ বাজার
 চৌধুরী বাজার
 ঢেলের বাজার
 রায়ের বাজার
 আলগী বাজারের একাংশ
 বাংলাবাজারের একাংশ।

আরও দেখুন 
 হাইমচর উপজেলা
 হাইমচর থানা
 চাঁদপুর জেলা

তথ্যসূত্র

বহিঃসংযোগ 

হাইমচর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
পোল্যান্ডবল

পোল্যান্ডবল বা কান্ট্রিবল (ইংরেজি: Polandball) হল ব্যবহারকারী নির্মীত একধরনের ইন্টারনেট মেমে বা কার্টুন চরিত্র, যা সাধারনত কোন দেশ বা আন্তর্জাতিক কূটনীতি সম্পর্কিত বিভিন্ন বিষয় নিয়ে ব্যাঙ্গ করার জন্য ব্যবহার করা হয়। এর মাধ্যমে কোন চরিত্রকে ফুটিয়ে তোলা হয়, পোলিশ পতাকার রং-এ (লাল, সাদা) একটি বল -এর মাঝখানে। এটির প্রথম ব্যবহার শুরু হয় ২০০৯-এর সেপ্টেম্বরের দিকে জার্মান ভাষার ইমেজবোর্ড কমিউনিট ক্রাটচেনের (Krautchan.net) মাধ্যমে।

নেপথ্য

পোল্যান্ডবল কমিক চরিত্রটি মূলত ফ্যালকো নামে একজন ইংরেজ নেটিজেন কার্টচেনের জন্য ২০০৯-এর সেপ্টেম্বরের দিকে তৈরি করেন। অন্যান্য জার্মান ভাষার ইমেজবোর্ডের মত কার্টচেনও ইংরেজি ভাষাভাষী ও ইউরোপের লোক দ্বারা পরিচালিত হয়। যাইহোক এই কার্টোন ভাবনাটি বৈশ্বয়িকভাবে প্রচার পাওয়ার পর থেকে, বিভিন্ন দেশের লোকজন বিভিন্ন ধরনের আন্তর্জাতিক সম্পর্ক ও বিভিন্ন দেশ যেমন, রাশিয়া, অস্ট্রিয়া, ইংল্যান্ড ও মার্কিন যুক্তরাষ্ট্র নিয়ে কান্ট্রিবল তৈরি শুরু করে।

২০০৯ সালের আগস্টের শেষে পোলিশ ইন্টারনেট ব্যবহারকারী ও ড্রবল নামক ইমেজ রাখার ওয়েবসাইটের মধ্যে সাইবার যুদ্ধ শুরু হয়। বিভিন্ন দেশের পতাকা ও অন্যান্য বিষয় নিয়ে ব্যঙ্গকর ইমেজ রাখার জন্য (ব্যবহারকারীদের দ্বারা) ওয়েবসাইটটি বিতর্কিত। পোলিশ ইন্টারনেট ব্যবহারকারীরা সম্মিলিতভাবে ড্রবল ওয়েবসাইটে তাদের নিজেদের লাল -সাদা পতাকা বহনকারী কার্টোন যুক্ত করার পরিকল্পনা করে। অবশেষে তারা লাল ও সাদার মাঝখানে পলিস্কা লেখা পোল্যান্ডবল যুক্ত করতে সমর্থ হয়। এই সাইবার যুদ্ধে ৪কেনও (4chan) পোলিশ ইন্টারনেট ব্যবহারকারীদের সাথে যুক্ত হয়েছিল।

তথ্যসূত্র

বহিঃসংযোগ 

 Polandball at Reddit.com
 Polandball at Knowyourmeme.com
 Polandball at militaryphotos.net

ইন্টারনেট মিম
রাজনৈতিক ইন্টারনেট মিম
মজনু শাহ

মজনু শাহ বা ফকির মজনু শাহ বোরহান (মৃত্যু ১৭৮৭) ছিলেন বর্তমান ভারতের অন্তর্গত উত্তর প্রদেশের একজন মাদারিয়া ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। তিনি তার দল ব্রিটিশ ইস্ট ইন্ডিয়া কোম্পানির বিরুদ্ধে অনেক যুদ্ধে অংশগ্রহণ করেন।

জীবন
মজনু শাহ মাদারিয়া তরিকার একজন ফকির ছিলেন। সৈয়দ বদিউদ্দিন কুতুবউল শাহ মাদার এই তরিকার প্রতিষ্ঠাতা। কানপুরের নিকট মাকানপুরে শাহ মাদারের মাজারে তার কর্মকাণ্ডের কেন্দ্র ছিল। ১৭৭১ সালের ২৫ ফেব্রুয়ারি দিনাজপুরে লেফটেন্যান্ট ফেলথামের নেতৃত্বাধীন সিপাহীদের সাথে তার প্রথম সংঘর্ষ হয়। এই সংঘর্ষ অসফল ছিল। এরপর তিনি বগুড়ার মহাস্থানগড়ের খানকায় চলে যান। ১৭৭৩ সালের শীতের সময় মজনু শাহ ও তার ফকিরদের দল রংপুর ও রাজশাহী অঞ্চলে পুনরায় দেখা দেয়। তারা সন্ন্যাসীদের একটি দলের সাথে যোগ দেয়। ১৭৭৩ সালের ২৩ ডিসেম্বর ব্রিটিশ ইস্ট ইন্ডিয়া কোম্পানির সিপাহীদের চারটি কোম্পানির সাথে তাদের সংঘর্ষ হয়। কোম্পানির সেনাবাহিনী পুনরায় তাদের হামলা প্রতিহত করে।

উধুয়ানালার যুদ্ধ (১৭৬১) ও বক্সারের যুদ্ধে (১৭৬৪) মজনু শাহ বৃহৎ সংখ্যক মুসলিম ফকির ও হিন্দু সন্ন্যাসীকে ব্রিটিশ ইস্ট ইন্ডিয়া কোম্পানির বিরুদ্ধে একত্রিত করেন। ইতিপূর্বে ১৭৫৭ সালে ইস্ট ইন্ডিয়া কোম্পানি বাংলার নবাবের কাছ থেকে ক্ষমতা হস্তগত করে।

দিনাজপুর, রংপুর ও বগুড়া জেলা তার কর্মকাণ্ডের কেন্দ্র ছিল। তিনি জনগণকে স্বাধীনতা, ধর্ম ও ঐক্যের ক্ষেত্রে উৎসাহিত করেন।

মৃত্যু
অপর একটি সূত্র মতে অথ্যাৎ মজনু শাহ্ এর অধস্তন ৬ষ্ঠ পুরুষ হায়দার আলী চৌধুরী তার মতেফকির মজনু শাহ্ এর প্রকৃত নাম নূর উদ্দীন মোঃ বাকের জং। তিনি মুঘল বংশীয় একজন শাহজাদা। তার কন্যা লালবিবি ছিলেন মুঘল সম্রাট ২য় শাহ্ বাহাদুর শাহ এর মাতা। আরেক পক্ষদাবি করেন ১৭৮৬ সালের ২৯ ডিসেম্বর তিনি পাঁচশত সৈন্যসহ বগুড়া জেলা থেকে পূর্বদিকে যাত্রা করার পথে কালেশ্বর নামক স্থানে ইংরেজ বাহিনীর সম্মুখীন হন। এই যুদ্ধে তিনি মারাত্মকভাবে আহত হলে তার অনুচরেরা রাজশাহী ও মালদহ জেলা অতিক্রম করে বিহারের সীমান্তে যায়। মাখনপুর নামে এক পল্লিতে ফকির-সন্ন্যাসী বিদ্রোহের এই নায়কের কর্মময় জীবনের অবসান ঘটে।

তার মৃত্যুর পর তার ভ্রাতুষ্পুত্র মুশা শাহ ফকিরদের নেতৃত্ব দেন এবং মাস্কেট ও রকেটের সাহায্যে আক্রমণ পরিচালনা করেন। ১৭৯২ সালে এক লড়াইয়ের সময় তিনি মৃত্যুবরণ করেন।

তথ্যসূত্র

Muhammad Abu Talib, Majnu Shah

বহিঃসংযোগ
বাংলাপিডিয়ায় মজনু শাহ
ডেইলি স্টারে প্রকাশিত প্রতিবেদন

১৭৮৭-এ মৃত্যু
জন্মের সাল অজানা
কার্ল জিগলার

কার্ল জিগলার (জন্ম: নভেম্বর ২৬, ১৮৯৮ - মৃত্যু: আগস্ট ১২, ১৯৭৩) একজন জার্মান রসায়নবিজ্ঞানী। তিনি পলিমারের উপর কাজের জন্য ১৯৬৩ সালে রসায়নে নোবেল পুরস্কার লাভ করেন। তিনি মুক্ত-মূলক, বহুসদস্য বিশিষ্ট চক্র, জৈবধাতব যৌগসমূহ এবং জিগলার-নাটা প্রভাবক তৈরির জন্যও পরিচিত।

জীবনী

প্রাথমিক জীবন ও শিক্ষা
জিগলার ১৮৯৮ সালের ২৬ নভেম্বর জন্মগ্রহণ করেন। তিনি ১৯২০ সালে ইউনিভার্সিটি অব মারবুর্গ থেকে পিএইচডি ডিগ্রি লাভ করেন।

কর্মজীবন
তিনি ১৯২৬ সালে হাইডেলবার্গ বিশ্ববিদ্যালয় এর অধ্যাপক নিযুক্ত হন।

ব্যক্তিগত জীবন

বৈজ্ঞানিক অগ্রগতি

মুক্ত মূলক যৌগসমূহ

জৈব ধাতব যৌগসমূহ

লিথিয়াম অ্যালকাইলসমূহ

পলি ইথিলিন

পুরস্কার ও সম্মাননা

তথ্যসূত্র

১৮৯৮-এ জন্ম
১৯৭৩-এ মৃত্যু
জার্মান রসায়নবিদ
নোবেল বিজয়ী রসায়নবিদ
জার্মান নোবেল বিজয়ী
মারবুর্গ বিশ্ববিদ্যালয়ের প্রাক্তন শিক্ষার্থী
পলিমার বিজ্ঞানী ও প্রকৌশলী
রয়েল সোসাইটির বিদেশি সদস্য
২০শ শতাব্দীর জার্মান রসায়নবিদ
আনোয়ারা (চলচ্চিত্র)

আনোয়ারা ১৯৬৭ সালে মুক্তিপ্রাপ্ত একটি বাংলা চলচ্চিত্র। এ চলচ্চিত্রের চিত্রনাট্য ও পরিচালনা করেছেন জহির রায়হান। ছবিটি নির্মিত হয়েছে সাহিত্যরত্ন মোহাম্মদ নজিবর রহমান এর বাংলা সাহিত্যে "ক্লাসিক" মর্যাদাপ্রাপ্ত উপন্যাস আনোয়ারা অবলম্বনে। প্রযোজনা করেছেন ইফতেখারুল আলম। ছবিতে অভিনয় করেন রাজ্জাক, সূচন্দা, বেবী জামান, রুবিনা, রানী সরকার, আমজাদ হোসেন প্রমুখ।

অভিনয় শিল্পী 
 কোহিনূর আক্তার সূচন্দা - আনোয়ারা
 রাজ্জাক - নূর ইসলাম
 বেবী জামান
 রুবিনা
 রানী সরকার
 আমিরুদ্দিন
 আমজাদ হোসেন
 রহিমা
 সবিতা
 অরুণা
 ভানু
 জাভেদ রশীদ
 মেসবাহ

কলা কুশলী 

 চিত্রনাট্য ও পরিচালনাঃ জহির রায়হান
 প্রযোজনাঃ ইফতেখারুল আলম
 সংলাপঃ আমজাদ হোসেন
 চিত্রগ্রহণঃ অরুণ রায়
 শব্দ গ্রহণঃ এম এ জহুর
 পরিকল্পনা ও তত্ত্বাবধানেঃ এ ইউ এম খলিলুল্লাহ
 সমন্বয় ও পরিবেশনাঃ আমীর আলী
 সম্পাদনাঃ এনামুল হক
 প্রধান ব্যবস্থাপকঃ জাকারিয়া হাবিব
 শিল্প নির্দেশনাঃ আবদুস সবুর
 গীত রচনাঃ আবদুল লতিফ
 সঙ্গীত পরিচালনাঃ আলতাফ মাহমুদ
 কণ্ঠ শিল্পীঃ আঞ্জুমান আরা বেগম, শাহনাজ বেগম, সাবিনা ইয়াসমিন, আবদুল লতিফ প্রমুখ।
 যন্ত্রসঙ্গীতঃ ঢাকা অর্কেস্ট্রা
 রূপসজ্জাঃ আকবর
 প্রচারঃ স্টার অ্যাডভার্টাইজার্স

সঙ্গীত 
প্রখ্যাত সুরকার আলতাফ মাহমুদ এই চলচ্চিত্রের সঙ্গীত পরিচালনা করেন। গানগুলোতে কণ্ঠ দেন আঞ্জুমান আরা বেগম, শাহনাজ বেগম, সাবিনা ইয়াসমিন, আব্দুল লতিফ প্রমুখ।

আরও দেখুন 
 কখনো আসেনি
 কাচের দেয়াল
 সংগম
 বাহানা
 বেহুলা
 জীবন থেকে নেয়া

তথ্যসূত্র

বহিঃসংযোগ 

১৯৬৭-এর চলচ্চিত্র
পাকিস্তানি চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলা ভাষার পাকিস্তানি চলচ্চিত্র
জহির রায়হান পরিচালিত চলচ্চিত্র
১৯৬০-এর দশকের বাংলা ভাষার চলচ্চিত্র
বাংলাদেশী নাট্য চলচ্চিত্র
আলতাফ মাহমুদ সুরারোপিত চলচ্চিত্র
টিম পেইন

টিমোথি ডেভিড পেইন (জন্ম: ৮ ডিসেম্বর, ১৯৮৪) তাসমানিয়ার হোবার্টে জন্মগ্রহণকারী অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের সদস্য হিসেবে তিনি মূলতঃ উইকেট-রক্ষক। ডানহাতে ব্যাটিংয়ে অভ্যস্ত তিনি। ঘরোয়া ক্রিকেটে তাসমানিয়ান টাইগার্স এবং ক্লাব ক্রিকেটে তাসমানিয়া বিশ্ববিদ্যালয় ক্রিকেট ক্লাবে খেলছেন।

প্রারম্ভিক জীবন 
অস্ট্রেলিয়া ক্রিকেট একাডেমি থেকে প্রশিক্ষণ শেষে সর্বকনিষ্ঠ খেলোয়াড় হিসেবে তাসমানিয়ার পক্ষে মাত্র ১৬ বছর বয়সে A$১০,০০০ অস্ট্রেলীয় ডলারের বিনিময়ে চুক্তিবদ্ধ হন। ডিসেম্বর, ২০০৩ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অস্ট্রেলিয়া দলের অধিনায়ক হিসেবে তাকে মনোনীত করে। উইকেট-রক্ষকের দায়িত্ব থেকে অব্যহতি নিয়ে ৮-খেলায় ২৩.৬৬ গড়ে ১৪২ রান করেন ও ২২.২৮ গড়ে ৭ উইকেট পান। তারপরও অস্ট্রেলিয়া প্লেট চ্যাম্পিয়নশীপের ফাইনালে বাংলাদেশের কাছে পরাজিত হয়। ২০০৫ সালে তাসমানিয়ার পক্ষে প্রথম-শ্রেণীর ক্রিকেট ও একদিনের আন্তর্জাতিক ক্রিকেটে অভিষেক ঘটে তার। এরপর ২০০৫-০৬ মৌসুমে একদিনের খেলায় সেঞ্চুরি করেন। প্রথম-শ্রেণীর ক্রিকেটে ২১৫ রান করেন। রাজ্য দলের প্রথম শেফিল্ড শিল্ড (পূর্বে - পুরা কাপ) বিজয়ে দলের অন্যতম সদস্য ছিলেন। ২০০৭-০৮ মৌসুমে একদিনের জয়ী দলের সদস্য।

খেলোয়াড়ী জীবন 
২০০৯ মৌসুমে পেইনের একদিনের আন্তর্জাতিকে অভিষেক ঘটে। নিয়মিত উইকেট-কিপার ব্র্যাড হাড্ডিনের পরিবর্তে ইংল্যান্ডের বিপক্ষে তার এই অন্তর্ভুক্তি। সিরিজের ষষ্ঠ খেলায় তিনি তার প্রথম আন্তর্জাতিক সেঞ্চুরি হাঁকান। ২০১০ সালে হাড্ডিনের আঘাতের কারণে ইংল্যান্ডের নিরপেক্ষ মাঠে পাকিস্তানের বিপক্ষে তার টেস্ট অভিষেক ঘটে। কিন্তু তিনি তেমন ভাল করতে পারেননি। চূড়ান্ত দুই টেস্টে অস্ট্রেলিয়া জয়লাভ করলেও ইংল্যান্ড ৩-২ ব্যবধানে সিরিজ জয় করে। এর পরপরই ভারতের বিপক্ষে দুই টেস্টে অংশ নেন। কিন্তু, ২০১০-১১ মৌসুমের অ্যাশেজ সিরিজে হাড্ডিন ফিরে আসায় তিনি স্থানচ্যূত হন। এরপর এপ্রিল, ২০১১ সাল থেকেই অস্ট্রেলিয়া ক্রিকেট দলে নিয়মিত ছিলেন না।

তথ্যসূত্র

বহিঃসংযোগ 
 
 

১৯৮৪-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
অস্ট্রেলিয়ার টুয়েন্টি২০ আন্তর্জাতিক ক্রিকেটার
অস্ট্রেলীয় উইকেট-রক্ষক
২০১১ ক্রিকেট বিশ্বকাপের ক্রিকেটার
তাসমানিয়ার ক্রিকেটার
পুণে ওয়ারিয়র্স ইন্ডিয়ার ক্রিকেটার
হোবার্ট হারিকেন্সের ক্রিকেটার
বিশ্ব একাদশ টুয়েন্টি২০ আন্তর্জাতিক ক্রিকেটার
হোবার্ট থেকে আগত ক্রিকেটার
অস্ট্রেলিয়ার টেস্ট ক্রিকেট অধিনায়ক
উইকেট-রক্ষক
অস্ট্রেলিয়া জাতীয় ক্রিকেট দলের অধিনায়ক
২১শ শতাব্দীর অস্ট্রেলীয় পুরুষ ক্রীড়াবিদ
মাহবুব আলম পল্লব

মাহবুব আলম পল্লব বাংলাদেশি অভিনেতা ও পরিচালক। তিনি দক্ষিণ কোরীয় চলচ্চিত্রে সম্পৃক্ত আছেন। তিনি এশিয়া মিডিয়া কালচার ফ্যাক্টরি অ্যান্ড ফ্রিপোর্ট এর পরিচালক । তিনি চলচ্চিত্র প্রযোজক এবং অভিনেতা হিসেবে কোরিয়ান সমাজে অভিবাসীদের প্রতি দৃষ্টিভঙ্গি তুলে ধরেছেন ।

অভিনয়ে আগমন 
মাহবুব আলম পল্লব ১৯৯৯ সালে বাংলাদেশ থেকে দক্ষিণ কোরিয়াতে অভিবাসী কর্মী হিসেবে যান । তিনি ২০০২ সাল থেকে প্রবাসী শ্রমিকদের জন্য ফিল্ম বানাতে শুরু করেন । ২০০৫ সালে তিনি "Dream of Revenge" নামে একটি শর্ট ফিল্মে অভিনয় করেন । পরে তিনি ২০০৭ সাল থেকে দক্ষিণ কোরিয়ার প্রাথমিক বিদ্যালয়ে আন্তর্জাতিক সংস্কৃতি বিষয়ে শিক্ষকতা করেন। সেখানে তিনি শ্রমিকদের ন্যায্য অধিকার আদায়ে আন্দোলনে জড়িয়ে পড়েন । কোরিয়ান মানুষদের কাছে এই বিষয়টিকে ভালভাবে তুলে ধরতে তিনি ডকুমেন্টারি-চলচ্চিত্রের সাথে যুক্ত হন । ২০০৯ সালে মুক্তি পায় তার প্রথম চলচ্চিত্র "Where is Ronny..." । এখানে তিনি নামভূমিকায় অভিনয় করেন । একই বছরে মুক্তিপ্রাপ্ত হয় "বান্ধবী" । "বান্ধবীতে" তিনি করিম নামে একজন অভিবাসী শ্রমিকের চরিত্রে অভিনয় করেন । এখানে বর্ণবাদ , অবৈধ অভিবাসন এর মত সামাজিক কিছু জটিল বিষয়ের পাশাপাশি বন্ধুত্বের অমূল্য সম্পর্ক চিত্রায়িত হয়েছে ।  এই চলচ্চিত্রের মাধ্যমে তিনি চলচ্চিত্র অঙ্গনে বেশ পরিচিত হন। তিনি তার ক্যারিয়ার এবং কাজ নিয়ে বলেছেন "যদিও আমি একজন অপেশাদার অভিনেতা ,তবে আমি আশা করি ভবিষ্যতে আরও মাল্টিকালচারাল মুভিতে কাজ করব । "

মাহবুবের কাজ 
 Where is Ronny...
বান্ধবী
City of Crane
Love in Korea(Documentary)
Black Gull
Chinese Winter
My friend and his wife
Pained
You Are My Vampire
Cheo Yong

সম্মাননা
মাহবুব আলম তার কাজের সাংস্কৃতিক বৈচিত্র্যের জন্য বিশেষ পুরস্কার হিসেবে  ৩১তম শেজং কালচার অ্যাওয়ার্ড পান ।

বাংলাদেশে মাহবুবের পরিচিতি 
বাংলাদেশে মানুষ কোরিয়ার চলচ্চিত্রে দেখে পরিচিত হয় । তবে যৎসামান্য মানুষই তার সম্পর্কে জানত । জাতীয় "দৈনিক প্রথম আলো"তে ২০০৯ সালে তার ছবি "বান্ধবী"(Bandhobi) নিয়ে ফিচার লেখা হয় । ২০১৪ সালে জনপ্রিয় ম্যাগাজিন অনুষ্ঠান ইত্যাদি তে তাকে আমন্ত্রণ করা হয় এবং তার বিভিন্ন কাজ সম্পর্কে জানানো হয়।

আরও দেখুন 
 বান্ধবী (চলচ্চিত্র)

তথ্যসূত্র

বহিঃসংযোগ

১৯৭৮-এ জন্ম
জীবিত ব্যক্তি
দক্ষিণ কোরীয় চলচ্চিত্র অভিনেতা
দক্ষিণ কোরীয় টেলিভিশন অভিনেতা
দক্ষিণ কোরীয় টেলিভিশন ব্যক্তিত্ব
২১শ শতাব্দীর দক্ষিণ কোরীয় অভিনেতা
২০১৪-১৫ ভারত ক্রিকেট দলের অস্ট্রেলিয়া সফর

ভারত ক্রিকেট দল পূর্ব-নির্ধারিত সময়সূচী মোতাবেক ২৪ নভেম্বর, ২০১৪ তারিখ থেকে ১০ জানুয়ারি, ২০১৫ তারিখ পর্যন্ত অস্ট্রেলিয়া সফর করে। সফরে দলটি অস্ট্রেলিয়া ক্রিকেট দলের বিপক্ষে দুইটি প্রস্তুতিমূলক খেলাসহ চার টেস্টের সিরিজে অংশগ্রহণ করে।

প্রথম টেস্ট ৪ ডিসেম্বর, ২০১৪ তারিখ থেকে ব্রিসবেনে শুরু হবার কথা থাকলেও অস্ট্রেলিয়ার উদীয়মান ক্রিকেটার ফিলিপ হিউজের আকস্মিক মৃত্যুতে স্থগিত রাখা হয়। এরফলে অ্যাডিলেডে ৯ ডিসেম্বরে প্রথম টেস্ট অনুষ্ঠিত হয় ও ব্রিসবেনে ২য় টেস্ট ১৭ ডিসেম্বর থেকে শুরু হয়। মেলবোর্নের তৃতীয় টেস্ট ড্রয়ের পরক্ষণেই ভারতের অধিনায়ক এমএস ধোনি টেস্ট ক্রিকেট থেকে তার অবসরের ঘোষণা দেন। সিডনিতে অনুষ্ঠিত চূড়ান্ত টেস্ট ড্রয়ের ফলে অস্ট্রেলিয়া ২-০ ব্যবধানে সিরিজ জয়ের পাশাপাশি বর্ডার-গাভাস্কার ট্রফি জয় করে।

টেস্ট খেলার পর ইংল্যান্ডসহ ভারত ও অস্ট্রেলিয়া কার্লটন মিড ত্রি-দেশীয় সিরিজের একদিনের প্রতিযোগিতায় অংশগ্রহণ করে।

প্রেক্ষাপট 
সাম্প্রতিককালে ভারত ইংল্যান্ড সফরে ৩-১ ব্যবধানে টেস্ট সিরিজে পরাজিত হয়। অন্যদিকে স্বাগতিক অস্ট্রেলিয়া সংযুক্ত আরব আমিরাতে অনুষ্ঠিত পাকিস্তানের কাছে ২-০ ব্যবধানে টেস্টে হেরে যায়। এছাড়াও, সফরকারী দক্ষিণ আফ্রিকা দলকে ২-১ ব্যবধানে টুয়েন্টি২০ আন্তর্জাতিক ও ৪-১ ব্যবধানে একদিনের আন্তর্জাতিকের সিরিজে পরাজিত করে।

দলের সদস্য 
ভারতীয় নির্বাচকমণ্ডলী ৪-টেস্ট সিরিজের জন্য ১৯জন ক্রিকেটারকে মনোনীত করে। প্রথম টেস্টে উইকেট-রক্ষক ঋদ্ধিমান সাহাকে সহযোগিতার জন্য নমন ওঝাকে অন্তর্ভুক্ত করা হয়। আঘাতজনিত কারণে ব্রিসবেন টেস্টে মহেন্দ্র সিং ধোনি অংশগ্রহণ করতে পারেননি। অন্যদিকে অস্ট্রেলীয় নির্বাচকমণ্ডলী টেস্ট সিরিজের জন্য ১২-সদস্যের তালিকা প্রকাশ করে। শারীরিক যোগ্যতার পরীক্ষায় উত্তীর্ণ হওয়ার পরপরই গাব্বায় অনুষ্ঠিত প্রথম টেস্টের জন্য মাইকেল ক্লার্ককে অধিনায়কের দায়িত্ব প্রদান করা হয়।

প্রস্তুতিমূলক খেলা

টেস্ট সিরিজ (বর্ডার-গাভাস্কার ট্রফি)

ট্রফি প্রেক্ষাপট 
সিরিজ শুরুর পূর্বে ভারত দল ২০১২-১৩ মৌসুমে ৪-০ ব্যবধানে সিরিজ জয় করে ও বর্ডার-গাভাস্কার ট্রফি লাভ করে। এরপূর্বে ২০১১-১২ মৌসুমে স্বদেশে অস্ট্রেলিয়া দল ৪-০ ব্যবধানে সিরিজ জয়ের মাধ্যমে ট্রফি লাভ করেছিল।

১ম টেস্ট

২য় টেস্ট

৩য় টেস্ট

৪র্থ টেস্ট

পরিসংখ্যান

সর্বোচ্চ রান

সেরা বোলিং

কার্লটন মিড ওডিআই ত্রি-দেশীয় সিরিজ 

কার্লটন মিড ওডিআই ত্রি-দেশীয় সিরিজ প্রতিযোগিতায় স্বাগতিক অস্ট্রেলিয়াসহ ভারত ও ইংল্যান্ড দল অংশগ্রহণ করে। প্রতিযোগিতাটি দ্বৈত রাউন্ড-রবিন পদ্ধতিতে অনুষ্ঠিত হয়। ১৬ জানুয়ারি, ২০১৫ থেকে ১ ফেব্রুয়ারি, ২০১৫ তারিখ পর্যন্ত প্রতিযোগিতা অনুষ্ঠিত হয়।

সম্প্রচার ব্যবস্থা

তথ্যসূত্র

বহিঃসংযোগ 
 ইএসপিএন ক্রিকইনফোতে সিরিজের প্রধান পাতা

২০১৪-এ অস্ট্রেলীয় ক্রিকেট
২০১৪-এ ভারতীয় ক্রিকেট
ভারত ক্রিকেট দলের অস্ট্রেলিয়া সফর
২০১৪–১৫ আন্তর্জাতিক ক্রিকেট প্রতিযোগিতা
২০১৪-১৫ অস্ট্রেলীয় ক্রিকেট মৌসুম
সাইমন ফ্রাই

সাইমন ডগলাস ফ্রাই (জন্ম: ২৯ জুলাই, ১৯৬৬) দক্ষিণ অস্ট্রেলিয়ার অ্যাডিলেডে জন্মগ্রহণকারী ক্রিকেট আম্পায়ার। আন্তর্জাতিক ক্রিকেট অঙ্গনে অস্ট্রেলিয়ার পক্ষে ক্রিকেট আম্পায়ার হিসেবে প্রতিনিধিত্ব করছেন। ক্রিকেট অস্ট্রেলিয়া কর্তৃক অস্ট্রেলিয়া ও নিউজিল্যান্ডের মধ্যে জ্যেষ্ঠ ক্রিকেট আম্পায়ারদের আন্তর্জাতিক অদল-বদল পরিকল্পনার অংশ হিসেবে মনোনীত হন।

সাইমন ফ্রাই একদিনের আন্তর্জাতিকে প্রথম আম্পায়ার হিসেবে খেলা পরিচালনা করেন। ২৬ জানুয়ারি, ২০১১ তারিখে অ্যাডিলেডে অনুষ্ঠিত সফরকারী ইংল্যান্ড দল বনাম অস্ট্রেলিয়া ক্রিকেট দলের মধ্যকার খেলায় তার এ অংশগ্রহণ। ২০১০-১১ মৌসুমের এ সফরকারী দল ও অস্ট্রেলিয়ার মধ্যকার প্রথম টুয়েন্টি২০ খেলাতেও তার অংশগ্রহণ ছিল।

তথ্যসূত্র

আরও দেখুন 
 আম্পায়ার
 টেস্ট ক্রিকেট আম্পায়ারদের তালিকা
 টুয়েন্টি২০ আন্তর্জাতিক ক্রিকেট আম্পায়ারদের তালিকা

অস্ট্রেলীয় ক্রিকেট আম্পায়ার
১৯৬৬-এ জন্ম
জীবিত ব্যক্তি
অস্ট্রেলিয়ার একদিনের আন্তর্জাতিক ক্রিকেট আম্পায়ার
অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার
অ্যাডিলেডের ক্রীড়াবিদ
অস্ট্রেলিয়ার টেস্ট ক্রিকেট আম্পায়ার
টেফ্রোসিয়া

টেফ্রোসিয়া () হচ্ছে Fabaceae পরিবারের একটি গণের নাম। গণের নামটি এসেছে গ্রিক ভাষার শব্দ τεφρος (টেফ্রোস) থেকে যার অর্থ "ছাই-রঙা," যা মূলত এদের ধূসর পাতার ট্রাইকোমগুলোকে নির্দেশ করে।

নির্বাচিত প্রজাতিসমূহ

 Tephrosia apollinea (Delile) Link
 Tephrosia astragaloides Benth.
 বাঙ্গারা, Tephrosia candida DC.
 Tephrosia cinerea (L.) Pers.
 Tephrosia clementii Skan
 Tephrosia coronillaefolia Welw. ex Baker
 Tephrosia densiflora Hook.f.
 Tephrosia elongata E.Mey.

 Tephrosia hildebrandtii Vatke
 Tephrosia lindheimeri  A.Gray
 Tephrosia macropoda (E.Mey.) Harv.
 Tephrosia nitens Benth. ex Seem.
 Tephrosia odorata Balf.f.
 Tephrosia pondoensis (Codd) Schrire
 Tephrosia purpurea (L.) Pers.
 Tephrosia rosea F.Muell. ex Benth.
 Tephrosia sinapou (Buc'hoz) A. Chev.
 Tephrosia socotrana Thulin
 Tephrosia tomentosa 
 Tephrosia toxicofera 
 Tephrosia virginiana (L.) Pers.
 Tephrosia vogelii Hook.f.

তথ্যসূত্র

বহিঃসংযোগ 

 

 
বিষাক্ত উদ্ভিদ